Foto: Getty Images «Real» yarimhimoyachisi Garet Beyl yozda klubni tark etadi, deb xabar bermoqda Marca. Madridliklar uelslik futbolchining jarohatlarga moyilligi tufayli, uning xizmatidan voz kechish haqida yakuniy qarorga kelganlar. 2013 yilda «Real» tarkibiga qo‘shilgan Beyl jami 25 marta jarohat olgan va 78ta o‘yinni o‘tkazib yuborgan. Eslatib o‘tamiz, «Real» Beyl uchun «Tottenhem»ga 100 million yevro to‘lagan edi. Uning shartnomasi 2022 yilgacha amal qiladi.